《送大彰徐博士还钱塘以客路青山外五字为韵赋诗五首 其三》
明代·释宗泐

少壮若傲世，閒居谢荣名。徵书剧羽檄，白首试大廷。

人材乐教育，泮水清风生。应怜旧山桂，岁暮有馀青。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。